සමයංට හිරේදී දකුණු පාතාලයේ නමක් දැරූ අයෙකු හමුවිය. ඔහු අන් කවරෙකුවත් නොව මාකඳුරේ මධූෂ්ගේ කොන්ත්‍රාත්තුවකට අනුව කොමාන්ඩෝ නිශ්ශංක සමග එක්ව දක්ෂිණ සංවර්ධන අධිකාරියේ සභාපතිව සිටි ඩැනි හිත්තැටිය මහතා ඝාතනය කිරීමේ චෝදනා ලැබූ හර්ෂ යසස් ශ්‍රී ජයසේකරය. සමයං රිමාන්ඩ් බන්ධානාගාරයෙන් එළියට එන්නට ටික දිනකට පෙර හර්ෂ ද එළියට ආවේය. සරා ටික කලකින් එළියට එනු ඇත. ඒ අවස්ථාවේ ඔහු ඝාතනය කිරීමට සමයං සැලසුම් කළේය. සරා එළියට ආවේ වසරකට පමණ පසුවය. ඒ අනුව සමයං හර්ෂට කොන්ත්‍රාත්තුව දුන්නේය. එය ලක්ෂ පහක ගනුදෙනුවකි. හර්ෂ භාරගත් වගකීම අකුරටම ඉටු කළේය. එහෙත් සමයං තමන්ගේ පොරොන්දුව ඉටුකළේ නැත. හර්ෂ එයින් කෝපයට පත්විය. තමන්ට තැබු මේ පොල්ල ගැන හර්ෂ මධූෂ් සමගද පැවසීය. ඒ වින විට මධූෂ්ද ලංකාවේ සිටියේ නැත. මධූෂ්ටද සමයං සමග ප්‍රශ්නයක් තිබිණ. ඒ සමයං කොස්ගොඩ සුජීලාගේද සහාය ඇතිව දකුණේද කුඩු පාතාලයේ කටයුතුවලට අතගසා තිබීම නිසාය. එහෙත් මේ දෙකම මධූෂ්ට සමයං ඝාතනය කිරීමට තරම් ප්‍රබල හේතු නොවිණ. ඒ නිසා ඒ ගැටුමේ ගිනි පුපුරු මඳ කලකට අළුයට සැඟවිණ.
ඩැනි හිත්තැටිය මහතා ඝාතනයේ චෝදනා ලැබුවේ කවුද?
හර්ෂ යසස් ශ්‍රී ජයසේකරය